****

Balatonmáriafürdő Község Önkormányzat

Pályázati felhívása

Közterületi illemhelyek üzemeltetésére

1*. A pályázatot kiíró neve, címe, telefonszáma*

Balatonmáriafürdő Község Önkormányzata (képviseli Galácz György polgármester)

8647 Balatonmáriafürdő, Gróf Széchényi Imre tér 9.

Telefon: 85/375-266

*2. A pályázat tárgya*

Bérleti jogviszony létesítése a Balatonmáriafürdő,

500/11 hrsz alatt felvett 3822 m² alapterületű Hajóállomási szabad strand,

1594/4 hrsz alatt felvett 5709 m² alapterületű Őrház utcai szabad strand,

1175/3 hrsz alatt felvett 17250 m² alapterületű Hullám utcai szabad strand,

1612 hrsz alatt felvett Bárdos szabad strand

területeken közterületi illemhely üzemeltetésére szezonális jelleggel.

Az illemhelyek adatait a jelen kiírás 2. sz. melléklete tartalmazza.

*3. A szerződés meghatározása és időtartama*

Az illemhelyek bérleti szerződése határozott időtartamra, a szerződéskötés aláírásától **2023. december 31.-ig szól.** A pályázat eredményeként létrejövő szerződés meghosszabbítása csak ismételt pályázattal lehetséges, a hatályos jogszabályok szerint.

*4. Az illemhelyek megtekinthetők*:

A pályázat benyújtására rendelkezésre álló időben, a helyszínen. A megtekintés előzetes egyeztetés alapján, Horváth Máté marketing menedzsernél a 06-30/835-8856 telefonon lehetséges.

*5. Pályázat benyújtásának módja*

*5.1. A pályázatok benyújtásának helye és határideje, módja*

**Helye**: Balatonmáriafürdő Község Önkormányzata

8647 Balatonmáriafürdő, Gróf Széchényi Imre tér 9. sz.

**Határideje** (Ajánlatok beérkezésének ideje): **2023. március 8. (szerda) 10 óra.**

**Módja:**A pályázati ajánlatokat 1 eredeti példányban, zárt borítékban, az eredeti példányt minden oldalán aláírással ellátva kell benyújtani postai úton vagy személyesen a fent megjelölt címre. Az ajánlatokat magyar nyelven lehet benyújtani, az idegen nyelvű dokumentumot a kiíró nem veszi figyelembe. Az ajánlat beadásakor a lezárt borítékon „Közterületi illemhelyek üzemeltetése” tárgyat és a „Határidő előtt nem bontható fel” feliratot kérjük feltüntetni.

Az ajánlat munkanapokon 9:00-16:00 óra között, az ajánlattételi határidő lejártának napján 10.00 óráig nyújtható be.

*5.2. A pályázatok felbontása*

Az ajánlattételi határidő lejártát követően azonnal, **2023. március 8.-án 10 órakor** megtörténik, melyen a pályázók külön meghívás nélkül jelen lehetnek. A pályázatok bontásáról jegyzőkönyv készül.

Bontás helye: Balatonmáriafürdő Község Önkormányzat tárgyaló terme, 8647 Balatonmáriafürdő, Gróf Széchényi Imre tér 9. sz.

Érvényes a pályázat, amennyiben a Pályázati Kiírás 6.2. és 6.3. pontja szerinti dokumentáció mind tartalmilag, mind formailag az előírt követelményeknek megfelel és a pályázat az ajánlattételi határidő lejártáig leadásra került. Az érvénytelen ajánlatokat a kiíró az értékelésből kizárja.

*5.3. Az ajánlatok elbírálása*

A pályázatokat Balatonmáriafürdő Község Önkormányzatának Képviselő-testülete bírálja el a bontást követő 7 munkanapon belül. A kiíró a tárgyalás jogát fenntartja. Ez esetben a tárgyalás feltételeiről, időpontjáról és helyéről az érvényes pályázatot benyújtók írásban kapnak értesítést. A pályázat nyertese az az ajánlattevő lesz, aki a pályázati feltételeknek megfelel és a szolgáltatás és ellenszolgáltatás értékarányosságára tekintettel összességében a legelőnyösebb ajánlatot teszi.

*5.4 Az ajánlati kötöttség minimális időtartama:*  
A pályázó ajánlatához 30 napig kötve van. Az ajánlati kötöttség az ajánlatok benyújtására nyitva álló határidő lejártakor kezdődik.

*6. Pályázati információk*

*6.1 Pályázat részvételi és érvényességi feltételei*

Szerződés nem köthető azzal, aki

1. csőd vagy felszámolási eljárás, végelszámolás, önkormányzati adósságrendezési eljárás alatt áll;

2. tevékenységét felfüggesztette vagy akinek tevékenységét felfüggesztették;

3. az adózás rendjéről szóló 2017. évi CL. törvény 7. §-ának 34. pontja szerinti, hatvan napnál régebben lejárt esedékességű köztartozással rendelkezik;

4. a Büntető Törvénykönyvről szóló 2012. évi C. törvény XXVII. fejezetben meghatározott korrupciós bűncselekmények miatt büntetett előéletű vagy aki gazdálkodó szervezetben vagy gazdasági társaságban vezető tisztség betöltését kizáró foglalkozástói eltiltás hatálya alatt áll, illetve akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. § (2) bekezdése alapján a bíróság jogerős ítéletében korlátozta.

*6.2. A pályázati ajánlatnak tartalmaznia kell*

1. Pályázó neve, címe, elérhetőségei.

2. Nyilatkozat a pályázati feltételek elfogadásáról.

**3. A megajánlásra kerülő éves nettó bérleti díj összege nem lehet kevesebb, mint 600.000,-Ft/év.**

4. Szakmai bemutatkozás, illemhelyüzemeltetési referenciák.

5.Az illemhelyek nyitvatartási ideje igazodjon a szabad strandok üzemeltetésének idejéhez (minimális elvárás május 15 – szeptember 15. között, naponta 8-18 óráig)

6. A pályázó nyilatkozatát az ajánlati kötöttség elfogadására vonatkozóan

7. A pályázó nyilatkozatát arról, hogy a személyes adatai kezeléséhez a pályázat elbíráláshoz szükséges mértékben hozzájárul.

*6.3. Csatolandó dokumentumok*

1. Cégkivonat 60 napnál nem régebbi másolata, egyéni Bérlő esetén a bérlői igazolvány másolata vagy igazolás az egyéni bérlői nyilvántartásban szereplő adatokról

2. Pályázó nyilatkozata arról, hogy nem áll végelszámolás alatt, ellene csődeljárás vagy felszámolási eljárás nincs folyamatban

3. Aláírási címpéldány másolata/aláírás minta

4. Társasági szerződés /értelemszerűen/ másolata

5. 30 napnál nem régebbi együttes adóigazolás arról, hogy a pályázónak nincs köztartozása

6. Cégkivonat szerinti számlavezető pénzintézet(ek) 30 napnál nem régebbi nyilatkozata arról, hogy pályázó számláján 90 napot meghaladó sorban állás nincs.

A 6.2 és 6.3. pont szerinti dokumentumok és a pénzügyi ajánlatot nem érintő formai hiányosságok hiánypótlására egyszeri alkalommal lehetőséget biztosítunk, melynek eredménytelensége esetén a pályázat az értékelésből kizárásra kerül.

A hiánypótlás határideje az értesítés kézhezvételétől számított, legfeljebb kettő naptári nap.

Hiánypótlás esetén az értékelésre és értesítésre megadott határidők legfeljebb kettő naptári nappal, külön értesítés nélkül is meghosszabbodnak.

*7. Szerződéskötés*

A szerződéskötés a nyertes pályázóval az eredményhirdetést követő 30 naptári napon belül megtörténik. Az ajánlatkérő fenntartja a jogot, hogy a pályázatot bármikor eredménytelennek nyilvánítsa, határidőkre vonatkozó feltételeit módosítsa, továbbá, hogy a nyertes pályázó visszalépése, vagy szerződéskötésre való alkalmatlansága esetén a pályázat második helyezettjével kössön szerződést.

**Beérkezett pályázatokkal kapcsolatos döntés tervezett ideje: 2023. március 13.**

**A pályázat eredményéről a pályázók írásban kapnak tájékoztatást, legkésőbb 2023. március 20. napjáig.**

**1. sz. melléklet**

**A SZERZŐDÉSKÖTÉS FELTÉTELEI**

Bérleti szerződés tervezett elemei (nem teljes körű felsorolással)

A nyertes pályázónak:

1. A Bérlő köteles gondoskodni az illemhelyek állandó tisztántartásáról népegészségügyi hatóság által előírtaknak megfelelően, s a folyamatos használhatóságát biztosítani a jelen szerződésnek megfelelően.
2. A Bérlő az üzemeltetéshez szükséges eszközöket és anyagokat saját költségén köteles biztosítani
3. Illemhelyek folyamatos takarítása, tisztántartása és üzemeltetése, kéztörlők tisztítószerek, WC papírok folyamatos biztosítása, és a vendégek részére hozzáférhető tárolókon tartása –ezeknek az üzemképes állapotban tartása- a nyitvatartási idő alatt. A dugulások haladéktalanul történő elhárítása. A csőtörések, csöpögések haladéktalanul történő megszüntetése.
4. Az illemhely épületének felületeit, eszközeit, felszereléseit, naponta ellenőrizni kell, és a hibákat, hiányosságokat haladéktalanul ki kell javítani. Elhajlott eltört alkatrészeket ki kell cserélni.
5. Az illemhelyek üzembe helyezése, üzemeltetése, karbantartása, takarítása, állag és vagyonmegóvása, e szerződés tárgyát képezi és a Bérlő feladata, annak közműdíjai a Bérlőt terhelik.
6. A bérlő az üzemeltetés kapcsán felmerülő minden elvárt szintű szolgáltatás költségének a megfizetését vállalja kizárólagos költségviselése mellett, s tudomásul veszi, hogy az üzemeltetési tevékenységet a saját kockázatára végzi az abból realizálható bizonytalan bevétel mellett.
7. Az illemhely használatáért legfeljebb 200,-Ft/fő/ alkalom díj szedésére jogosult a Bérlő. Az illemhely használati díj nem szedhető: a mozgáskorlátozott igazolványát bemutató személytől, és kísérőjétől, a 10 év alatti gyermektől, és kísérőjétől, a várandós kismamától, a baba- mama szoba használatáért.
8. A Bérlő köteles a bérleményben felmerülő **rezsi fogyasztását (víz és csatornadíj),** a rezsi költséget a szolgáltató által alkalmazott díjtételek alapján megfizetni a bérbeadónak minden hónap első munkanapján történő leolvasással legkésőbb a számla kézhezvételét követő 15 napon belül.
9. **A bérleti szerződés aláírásával egyidejűleg  az éves bérleti díj 50% -át meg kell fizetni.**
10. A bérlemény albérletbe nem adható.
11. 60 napnál hosszabb bérleti díj, ill. közüzemi díj hátralék, valamint köztartozás a szerződés azonnali felbontását eredményezi.
12. A Bérlő, mint jogi személy jogutód nélküli megszűnése esetén a szerződés megszűnik. A létesítmény nyitva tartási idejének meghatározása, mindkét fél egyező akarata szerint történik.
13. Az illemhelyekben történő rágcsáló elleni irtást a Bérlő végzi el.
14. Az Bérlő köteles az illemhelyeket gondosan kezelni és használható állapotban tartani.
15. A Bérlő felel az illemhelyek minden nemű károsodásáért, balesetveszély mentes állapotáért, és köteles megszüntetni a kárt, amennyiben a károsodást maga, alkalmazottai, vendégei, szállítói vagy az illemhely nem szakszerű vagy egyébként szerződésellenes használatával vagy nem kielégítő karbantartásával okozta. A Bérbeadó az esetleges balesetekért felelősséget nem vállal.
16. A Bérlő a bérleményben keletkezett mindennemű kárt haladéktalanul köteles jelenteni a Megrendelőnek, amennyiben annak elhárítását nem maga a Bérlő köteles elvégezni.
17. Az illemhelyek üzemeltetésével kapcsolatos veszélyes anyagok bejelentése, kockázatbecslés, a tisztítószerek, szükséges vegyszerek tárolása, ennek bejelentése a Bérlő feladata.
18. Az illemhelyek 3-3 m távolságban lévő környezete és annak folyamatos takarítása is ezen megállapodás tárgyát képezi.
19. A szemét összeszedése folyamatosan, és a rendelkezésre álló hulladékgyűjtőbe helyezése.
20. Az illemhelyeken összegyűjtött szemét csak az arra rendelkezésre bocsátott hulladékgyűjtőbe tárolható. Azokat a megtelésükkor azonnal ki kell üríteni. Amennyiben az illemhelyen 9-21 óra között ömlesztve tárolt hulladékot talál a megrendelő, akkor az szerződés szegésnek minősül.
21. A Bérlő köteles a strandon a bérbeadó által alkalmazott és a strandon munkát végző dolgozóinak, valamint a bérbeadó részére szolgáltatást végzők (elsősegély nyújtók, vízi mentők, stb.) a nyitva tartás ideje alatt a térítésmentes WC használatot biztosítani